Nassiwa ne Zirimenya nga bamema.
Bya Musasi waffe
SSAABALANGIRA Godfrey Musanje abuuliridde Abambejja bakkakkanyeeko ekitiibwa ky’Obwassebo nga bali mu maka gaabwe kibasobozese okuba abeetowaze eri abaami baabwe n’okunywerera mu bufumbo.
Yagumizza abawasa Abambejja nti bakyala beetowaze era bawulize n’abasaba okubakwata obulungi ng’enjawulo eri ku baana be bazadde, olulyo Olulangira lwe lusooka okubatuuma ag’Ekirangira.
Ssaabalangira Musanje ng’alamusa abamu ku bazzukulu be .
Okubuulirira kuno, Ssaabalangira Musanje yakwogeredde ku mukolo gwa muzzukulu we, Omumbejja Rose Nnassiwa kwe yayanjulidde bba Joseph Zirimenya mu maka g’omugenzi Omulangira Francis Mawanda e Busoga, Kyamuliibwa mu Kalungu.
Omusika w’oluggya, Joseph Kimera n’omukuza waabwe Gerald Nnakibinge abasibuka mu Ssekabaka Kiggala e Ddambwe be baakyazizza Ssabalangira Musanje.
Abagole ba wiiki
Joseph Lwanga ne Emily Nakimuli nga bamema mu bimuli bya Bahigh Temple e Kisaasi oluvannyuma lw’okugattibwa nga December 16, 2016.
Joseph Mutaka akola mu Bank of Uganda yagattiddwa ne mwana munne Concepta Nambejja Mutaka ku Klezia ya Yezu Kabaka mu Kampala. Oluvannyuma baasembezza abagenyi baabwe ku Moonland Gardens e Nsambya .
Esther Namirembe yayanjudde mwanamunne Savio Rogers Bbosa mu maka ga bazadde be Omw. n’Omuky. Rose Balungi ne Samuel Semugembe e Kabaale ku Abayitababiri ku Lwokutaano nga December 2.
Henry Ssewankambo ow’e Kimwanyi mu Kira Municipality yagattiddwa ne Sarah Awujo mu kkanisa ya Kireka Miracle Centre oluvannyuma ne basembeza abagenyi baabwe ku Dreamland Garden e Namugongo.
Dr. Isaac ne Atwine Mugisha baagattiddwa omusumba Ronald Makumbi mu kkanisa ya Victory Christian Centre mu Ndeeba oluvannyuma ne basembeza abagenyi baabwe e Nateete.
Omuyimbi mu kkwaya ya St. Agnes Choir e Kibuye-Makindye, Harriet Nakayobe yagattiddwa n’omukozi wa banka enkulu eya Uganda, Pontiano Lusiba Muteekanga mu Klezia ya St. Agnes e Makindye ate abagenyi baabwe ne babasembereza mu kisaawe kya Lubiri SS gye buvuddeko.
Dianah Namirimu ng’amema ne Simon Ntege Teefe, ssentebe w’omuluka gw’e Ttikkalu mu Divisoni y’e Gombe mu Wakiso gwe yayanjudde mu maka ga bakadde be Paul Ssennyonga e Senga mu Divizoni y’e Gombe.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn